Antis de fer-se profesional partecipó en os Chuegos Olimpicos de 1964 con a selección espanyola, a suya partecipación ye remorata por os aficionaus d'o boxeyo por a suya descalificación en o segundo combate en as rondas claseficatorias. En o primer combate ganó a un boxeyador francés, y en o segundo combate por a suya forma de luitar siempre adelant o arbitro consideró que luitaba con a capeza muit baixa y en cuentas de fer una amonestación a Lorén por ista forma de luitar puyó entalto o brazo d'o luitador Hung Chang d'a isla Formosa (hue Taiwan) donando-li como guanyador d'o combate por descalificación de Valentín. Lorén en no aceptar a decisión de l'arbitro li donó un golpe de punyo per o que estió sancionado ta cutio como boxeyador amateur.